שיחה:גרשם שלום

message: .

message: גרשום שלום או גרשם שלום? נראה לי שהשני עדיף ויש לשנות את שם הערך. בתודה, אבינעם 10:39, 27 ספטמבר 2005 (UTC)
replies: text: אלו ואלו דברי אלוהים חיים.... Shayakir 10:53, 27 ספטמבר 2005 (UTC)

text: ראיתי באיחור השאלה כאן. התשובה היא שהנוהג הוא "גרשם", חולם מעל השי"ן. כך כתב גם הוא עצמו, לאחר שעיברת את שמו. כך מצוי בכל הקטלוגים והספריות. כך שזה לא "אלו ואלו דברי אלוהים חיים", אלא רק "גרשם" הוא דבר האלוהים.Alosha38 12:20, 5 אוקטובר 2005 (UTC)
replies: text: :נתקלתי בשתי הצורות ואף בספריו של פרופ' משה אידל שתי הצורות דרים בכפיפה אחת אף באותו ספר. בברכה Shayakir 12:26, 5 אוקטובר 2005 (UTC)

text: על כגון דא נאמר: אם בארזים נפלה שלהבת הטעות, איך יכבוה אזובי הקיר?Alosha38 12:29, 5 אוקטובר 2005 (UTC)
replies: text: :תודה לכם. בדקתי בעצמי באנציקלופדיה העברית (שם מופיע גרשם) וגם בגוגל. בגוגל יש יתרון לגרשם הן בכמות והן באיכות הקישורים (הערכה סוביקטיבית שלי), ולכן שיניתי לגרשם. שנה טובה. אבינעם 12:34, 7 אוקטובר 2005 (UTC)
thread_title: שם הערך

message: לדוד שי 
יש כאן משחית שמחק קישור רלבנטי חשוב ש'הכנסתי לכתבה על ייסוד חקר הקבלה בישראל בידי גרשום שלום ונתן פרטים על חייו.
אתה יכול לוודא שההשחתה הזאת לא תחזור על עצמה?
replies: text: לאלמוני, כיוון שאני שהוא ששיחזר הרשה לעצמי להשיב לך. הקישור למאמר של אלי אשד מופיע בערך קבלה ולא ראיתי שום סיבה מדוע הוא צריך להופיע גם בערך על גרשום שלום (וגם בעוד ערכים בהם ניסית לצרף קישור זה). John Doe 03:32, 10 אוקטובר 2005 (UTC)
replies: text: :שלום אלי, אני מסכים עם John Doe: המאמר האמור עוסק בקבלה בהיבט רחב, וגרשם שלום הוא רק סעיף קטן בו, ולכן המקום הראוי לקישור אליו הוא בערך קבלה. בערך גרשם שלום ראוי לתת קישורים למאמרים שממוקדים יותר בגרשם שלום. סלח לי שאני נודניק, אבל שוב אני ממליץ שתהפוך למשתמש רשום, זה יקל על כולנו. דוד שי 04:03, 10 אוקטובר 2005 (UTC)
אינני מסכים עם המחיקה מכיוון שמי שמחפש חומר בעל גרשום שלום לא בהכרח יחפש בערך קבלה כמי שמי שמחפש חומר על קבלה לא בהכרך יחפש ערך על גרשום שלום . לתשומת ליבכם בקישור שנמחק יש הרבה יותר חומר על תולדות גרשום שלום מאשר בקישורים שכן מופיעים.אבקשכם לא להשחית את הקישור .

text: בהתחשב בכך שלא מצאתי באינטרנט העברי ולו אתר אחד שמוקדש לגרשם שלום, הרי קישור זה הוא הטוב ביותר שיש, ולכן אקבל את הדרישה להשאירו. מפליא שלא מצאתי ספר שעוסק בגרשם שלום. הייתכן? בנסיבות אלה חשוב מאוד להרחיב את הערך שלנו, כי אין לו תחליף. דוד שי 05:31, 10 אוקטובר 2005 (UTC)
תודה אבל אינני רואה סיבה למחוק את הקישורים על ברית שלום והשני גם הם נותנים כמות קטנה של מידע ועדיף היה להשאירם .

text: לא נמחקו, הם נמצאים בסעיף "ראו גם", המפנה לערכי ויקיפדיה אחרים. דוד שי 06:12, 10 אוקטובר 2005 (UTC)
thread_title: הקישור לחקר הקבלה

message: י.ח ברנר נרצח על גבול יפו ב-1921, שלום שהיה אז בן 24 למד באוניברסיטה בברלין ועלה ארצה רק ב-1925. אם כך, כיצד כלשון הערך, עמד שלום בקשרי ידידות עם ברנר? בסיאנס? אביהו - שיחה 20:42, 10 אוקטובר 2005 (UTC)
replies: text: :שולם היה מין ילד פלא שכבר בגיל צעיר מאוד התחכך בברלין בגדולי ישראל רבים, ואחר כך שמר איתם על קשרי מכתבים. על היכרותו עוד כנער עם רבים וטובים שכולם זכו אחר כך לערכים משלהם באנציקלופדיה ניתן לקרוא ב"מברלין לירושלים", קריאה מומלצת מאוד. Harel - שיחה 19:45, 9 מרץ 2006 (UTC)
thread_title:  תמיהה 

message: גרשום שלום היה גם ספרן בבית הספרים הלאומי, שם הוא גם המציא את "שיטת שלום" לקיטלוג מדעי היהדות (ראו בסוף הערך שיטת דיואי). הוא גם פרסם קטלוג של כתבי היד בקבלה שספרייה . בסופו של דבר (אחרי פטירתו?) עבר האוסף שלו לביהס"ל, ועד היום רוכשים עבור האוסף ספרים במיסטיקה וקבלה.
"אוסף גרשם שלום" קבלה, מיסטיקה ותולדות הדתות. כולל ספרים נדירים רבים. הקטלוג מקוון בשלמותו. 
אין לי מידע על תפקידו שם, או תאריכים כלשהם, אז לא הוספתי לערך, אבל הכנסתי לפה את רוב מה שידוע לי, כדי שמישהו יעשה מזה מטעמים. DGtal 20:12, 9 מרץ 2006 (UTC)
thread_title:  עבודתו בספרייה הלאומית - תשתית לפסקה בנושא 

message: לאלמוני - הקטע עם ה-100 מארק מופיע (למעשה מועתק) מכאן. בברכה, אבינעם 17:05, 11 בספטמבר 2006 (IDT)
replies: text: את מתכוון גם לחצי מהערך, לא? DGtal 22:33, 20 בספטמבר 2006 (IDT)
replies: text: :אם כבר אז להפך - שימו לב ל"[עריכה]" שמופיע שם. נתנאל 22:36, 20 בספטמבר 2006 (IDT)
replies: text: ::ממש להיפך. אני כתבתי את כל הפרטים הביוגרפים על גרשם שלום כשהתבססתי על הספר רקוויאם גרמני של עמוס אילון. והוצאת מגנס (פרויד, בטעות כתבתי בהתחלה הוצאת מגנב) העתיקה בלי בושה את הערך שלנו בלי לתת קרדיט. אביהו 22:47, 20 בספטמבר 2006 (IDT)
replies: text: :::אתה יכול להוסיף את המקור הזה לרשימת הקריאה ולהוריד את תבנית:מקור מהמקומות שהתבססת על הספר כשכתבת אותם? אם תוכל גם להוסיף משהו לקראת פיסקה על הסעיף הקודם (חיין כספרן) אודה לך מאוד. DGtal 22:54, 20 בספטמבר 2006 (IDT)
replies: text: :::: טיפלתי בתבנית מקור. לגבי רשימת הקריאה, הספר "רקוויאם גרמני" אינו עוסק בגרשם שלום אלא בהיסטוריה של יהדות גרמניה ב-200 השנים שמכניסת מנדלסון לברלין ועד עליית הנאצים לשלטון ולכן לא הייתי מוסיף אותו לרשימת הקריאה. את הפרטים הביוגרפים שכתבתי דליתי מתוך עמודים שונים בספר בנסיון שלא להשאיר את הערך כקצרמר. אני עדיין מקווה שיבוא יום ומישהו יצוק תוכן עשיר יותר לערך זה. ממילא ברור שאין לי כל מידע מעבר למה שכתבתי. שנה טובה. אביהו 06:47, 21 בספטמבר 2006 (IDT)

text: :אם אתם כבר כאן, תוכלו להוסיף איזה ספר נכתב על קשריו עם ולטר בנימין? גושניק יקר 22:50, 20 בספטמבר 2006 (IDT)

text: :אם אתם כבר כאן, תוכלו להוסיף איזה ספר נכתב על קשריו עם ולטר בנימין? גושניק יקר 22:50, 20 בספטמבר 2006 (IDT)
replies: text: ::ובכן, ישנו הספר "ולטר בנימין - סיפורה של ידידות" - Walter Benjamin: Die Geschichte einer Freundschaft, שאותו כתב שלום בשנותיו האחרונות. מאוחר יותר יצא לקט של התכתבותם המרתקת בשנים 1933-1940, אשר לא הייתה זמינה לשלום בזמן פרסום הספר הראשון, משום ששכבה אז בארכיונים במזרח גרמניה ולא ניתנה לו. את חליפת המכתבים הזו ערך וביאר שלום גם כן, והיא עתידה לראות אור בהוצאת רסלינג בחודשים הקרובים, בתרגומו של החתום מטה. Harel - שיחה 22:52, 20 בספטמבר 2006 (IDT)
thread_title:  דרוש מקור 

message: :"...אלא אף על נטיותיו הביבליוגרפיות המובהקות."
, אני משער שהכוונה להיותו ביבליופיל? יוסאריאן • שיחה 01:24, 15 בינואר 2007 (IST)
thread_title:  ביבליוגרפיה 

message: יאללה הראל! נוי - שיחה 22:19, 8 באוגוסט 2008 (IDT)
thread_title:  גרשם שלום וולטר בנימין, חליפת מכתבים 1940-1933, עריכה מדעית פרופ' איטה שדלצקי, תרגום הראל קין, רסלינג, 2008  

message: לא ברור מהערך מה גדולת תרומתו של שלום לחקר הקבלה (ולית מאן דפליג שהיה חוקר ענק). צחי לרנר - שיחה 19:33, 22 בספטמבר 2008 (IDT)
thread_title: הערה

message: הערך נראה מפורט מספיק, למה זה עדיין לא ערך מומלץ?
109.186.69.154 00:28, 4 במאי 2011 (IDT)
replies: text: תודה על ההערה, אבל אני לא חושב שהערך מוכן, אני עדיין עובד עליו ומשתדל להשלים מספר קטיגוריות משנה (במיוחד בפרק: עבודתו ונושאים מרכזיים במחקריו). RF 02:26, 4 במאי 2011 (IDT)
עבר הרבה זמן ונראה לי שהערך ראוי להיות מומלץ (אני מעלה אותו עכשיו). אורח פורח - שיחה 13:45, 3 בפברואר 2012 (IST)
thread_title:  איך זה עדיין לא ערך מומלץ? 

message: האם יש למישהו תמונה של שלום ויכול להעלותה בראש הערך? תודה. RF - שיחה 13:32, 27 במאי 2011 (IDT)
thread_title:  תמונה 

message: פרופ' אורבך: "במרוצת הזמן נעשה ראש המדברים במקצוע שאותו בנה"; פרופ' דניאל אברמס: "מחקריו של גרשם שלום הניחו את היסודות למחקר הקבלה בעולם האוניברסיטאי והתוו את כללי המתודה לחקר תולדות הרעיונות..."; פרופ' מלאכי בית אריה: "מענקי הרוח של תרבות המערב"; פרופ' יוסף דן: "מפעלו המחקרי של גרשם שלום בתחום תורת הסוד והקבלה הוא אחד המפעלים שעיצבו את פניו של חקר היהדות בדורנו; פרופ' יהודה ליבס: הוא (ג"ש) נחשב בצדק למורם של כל חוקרי הקבלה כיום" ובעוד מקום אמר: "גדול חוקרי השבתאות"; ד"ר יונתן מאיר: "גדולתו של גרשם שלום כחוקר ספרות הסוד היהודית וכסולל דרכים חדשות במחקר ענפיה השונים אינה מוטלת בספק."; פרופ' רחל אליאור: "בחורף תשנ"ח מלאו מאה שנה להולדתו של גרשם שלום, מייסד מחקר הקבלה והשבתאות". לגבי מעמדו בעולם האקדמי מחוץ לישראל, ר' רשימת הפרסים שקיבל, העובדה שהיה חבר קבוע בחוג "ארנוס" היוקרתי וכן: David Myers: "Within the international community of Jewish scholars Scholem's views have assumed canonical status"; David Biale: "His exhaustive studies of Jewish mysticism (Kabbalah)...have forced a revolutions of Jewish history... and, indeed, it is virtually impossible to read the Kabbalah today save through his eyes."; Steven Wasserstorm: "One of the greatest scholars of the twentieth century, Gershom Scholem virtually created the subject of Kabbalah and Jewish mysticism as a serious area of study.", Paul Mendes Flohar: "In the early part of the twentieth century, Gershom Scholem (1897-1982) founded the academic discipline of the study of Jewish Mysticism." ויש עוד המון. יש רק מספר פרופסורים מצומצם שניתן להגיד עליהם את האמור. אין ספק ששלום נחשב לראשון בהם (הנה עוד סופרלאטיב...) ולכן בערך שלו יש מקום לסופרלאטיבים הנ"ל. וכאמור לא אני אמרתי זאת. אגב, אין ספק שהתעוררו מחלוקות לגבי חלק מטענותיו (אני הוא שיצרתי פרק זה בערך) ואין לי שום בעייה שתתווסף ביקורת לעבודתו, לאישיותו וכו'. אולם אין בכך כדי לפגוע בגדולתו ובעובדה שהיה ונחשב ל"אבי חקר הקבלה (בעת המודרנית)". RF - שיחה 13:48, 29 במאי 2011 (IDT)
thread_title:  הצדקת סופרלאטיבים לשלום 

message: * קולו של גרשום שלום בתוכנית "רגע אחד - הפסקול של המדינה, רשת ב של קול ישראל. 
replies: text: :תודה רבה. הועבר לערך. RF - שיחה 02:07, 4 ביוני 2011 (IDT)
thread_title:  פסקול של גרשום שלום 

message: ראו, למשל, את ביבליוגרפיה של יגאל מוסינזון. קוריצה • לול התרנגולות • אהמ • המורשת העולמית. פשוט עולמית! 10:02, 5 ביוני 2011 (IDT)
replies: text: א. לא ידעתי שליגאל מוסינזון יש כ"כ הרבה ספרים (חוץ מחסמב"ה). ב. אני בעד. הערך (גרשם שלום) ימשיך לגדול כי ישנם נושאים רבים שעדיין לא סיימתי לכתוב אותם,והאורך מציק לי כבר הרבה זמן. RF - שיחה 14:11, 5 ביוני 2011 (IDT)
replies: text: :האורך אכן בעייתי במידה מסוימת. צריך לכתוב ערך על כתביו הבולטים ולפרט שם על עבודתו האקדמית. כאן בערך צריך לכתוב תקציר מתומצת היטב ולהפנות לערכים המורחבים, כך שהאורך לא יעיק על הקוראים. קוריצה • לול התרנגולות • אהמ • המורשת העולמית. פשוט עולמית! 14:25, 5 ביוני 2011 (IDT)
replies: text: ::יצרתי בינתיים רשימה ביבליוגרפית. היא עדיין לא שלימה ואני צריך לשפרה (וגם לתקן חלק מההפניות בערך גרשם שלום). לעניין יצירת ערכים מורחבים, אני בהחלט מסכים. אני צריך לצאת מהבית כרגע אבל אחזור מאוחר יותר לעשות כן. תודה על העצות. RF - שיחה 14:46, 5 ביוני 2011 (IDT)
thread_title:  ספרים ומאמרים 

message: "בין היתר, הרצה בתוכניות רדיו ברשת ב', במפגשים פתוחים מול קהל ובמרכז להשכלה לעם של האוניברסיטה העברית, המכון להשתלמות, במדעי הרוח ובמדעי החברה ולשיפור הלשון, בתל אביב." - יש כאן אולי תקלדה כלשהי בסיפא? תומר - שיחה 13:03, 25 בספטמבר 2011 (IDT)
replies: text: שלום תומר. ראה בערך עצמו, שם שיניתי את הכתוב כך שהדברים יהיו קצת יותר ברורים (אני מקוה שהצלחתי). ראה גם הערת שוליים (37), שבה הוספתי קישור למודעה אחת, כך שאנשים יוכלו לראות דוגמה. אגב, משום מה לא הצלחתי להכניס את המודעה לתבנית "דבר" (בעיקר משום שלא הצלחתי למצוא את המספר של ההודעה). RF - שיחה 13:38, 25 בספטמבר 2011 (IDT)
replies: text: :סידרתי את ההערה. כדי לראות את מספר ההודעה צריך להקליק על הקטע המבוקש ולפתוח אותו. אז רואים למעלה את הפרטים הנחוצים לתבנית. Haimlevy - שיחה 14:08, 25 בספטמבר 2011 (IDT)
replies: text: ::תודה חיים (משום מה, אחרי שההקלקתי על הכתבה לא קיבלתי את כל הפרטים. אני בטח עושה משהו לא נכון, אע"פ שבעבר הצלחתי ליצור תבניות רבות בערכים רבים) RF - שיחה 14:16, 25 בספטמבר 2011 (IDT)
thread_title: דבר מה לא ברור

message: הערך נכנס לכל סוגיה וסוגיה בחייו של שלום בלי לבצע סינון כנדרש מערך אנציקלופדי. לא מדובר בספר על שלום, אלא בערך אודותיו ומצד שני לא מרחיב במקומות שבהם הרחבה זו נדרשת. 
למשל: יש לקצץ את הפרק "כנסים לזכרו" - כנסים לזכרה של אישיות מפורסמת הן דבר שגרתי ואין סיבה מיוחדת לציין זאת בערך הנ"ל. כנ"ל הפרק "תערוכות לזכרו", "ערבים לזכרו". כנ"ל תארים לשם כבוד.
גם הפרק "קשרי ידידות ועבודה" במתכונתו הנוכחית מיותר ואין בו תועלת. אם יש מחקר מסוים או פעילות חשובה אחרת שביצע עם איש זה או אחר יש להציג את המידע בצורה מקובלת ולא בצורה רשימתית כפי שזה מוגש בפרק הזה.
מצד שני, עבודתו המחקרית של שלום לא מוצגת בהרחבה הראויה. יש לתקן עיוות זה. אפשר לקחת דוגמה מערכיו של משתמש:צחי לרנר ואף להתייעץ איתו. קיים אמנם פרק "עבודתו ונשאים עיקריים במחקריו", אך הוא דל ביחס לנושא. אין לשכוח ששלום קיבל את הערך בוויקי על עבודתו המחקרית ולא על משהו אחר. יש להרחיב פרק זה באופן משמעותי. גילגמש • שיחה 13:43, 25 בספטמבר 2011 (IDT)
replies: text: שלום גילגמש. אני מסכים בחלק אחד, אף בכל הכבוד, חולק על דעתך במספר דברים:

text: ראשית, ברצוני לציין, בניגוד לדעתך, שגרשם שלום מזמן הפך להיות אישיות שנחקרת לא רק על עבודתה, אלא על חייה האישיים, קשריה עם אישים אחרים, עמדתה הפוליטית וכו' (על גבול פולחן אישיות). יש ספרות עניפה בנושא (מדובר בעשרות ספרים ומחקרים של טובי חוקרי מדעי היהדות בארץ ובעולם).

text: אני חולק על עמדתך לגבי הפרק "כנסים לזכרו"- אכן יש חוקרים רבים שנערכו לכבודם כנסים, אולם לא סדרת כנסים בינלאומית, הנמשכת מספר שנים. רשימת הפריטים שנערכו לזכרו נועדה להראות את ההכרה במפעלו האדיר של שלום. מעבר לעובדה שהרשימה נועדה לתת פרטים אינפורמטיבים על האיש והמפעל לזכרו, יש ברשימה המצטברת להראות על ייחודו של האיש. למיטב זכרוני קיימים מספר אנשים בודדים בעולם (במאה ה-20) שהמפעל לזכרם הוא דומה למפעל לזכרו של שלום. אבקש להותיר פרקים אלה כפי שהם ולא לערכם או לקצצם.

text: עבודתו המחקרית של שלום, מסכים, מסכים, מסכים. מזה זמן, אני כותב על עבודתו במספר ערכים מורחבים (משנתו של גרשם שלום, נושאים במחלוקת במשנתו של גרשם שלום ואם תרצה גם Major trends in Jewish mysticism). אבל מה לעשות שבכדי לכתוב על כל עבודתו אני נדרש לקרוא שוב ושוב את העבודות שכתב והביקורת שכתבו עליה עמיתיו. בשל העובדה שמפעלו האקדמי של שלום הוא עצום, סיום העבודה יארך זמן רב (בדיוק בשל כך הנחתי תבנית: "הערך נמצא בעריכה מתמשכת"). בעתיד מתוכננים ערכים מורחבים נוספים בקשר לעבודתו: המאמר מצוה הבאה בעבירה, ואולי הספר שבתי צבי והתנועה השבתאית בימי חייו - לא בטוח בקשר לספר זה, כי רוב הדברים שנאמרו על שבתי צבי מתבססים על עבודתו של שלום, כך שייתכן ויווצרו כפילויות).

text: אגב למיטב דעתי משתמש:צחי לרנר (שלדעתי הוא אחד הכותבים הטובים והפוריים ביותר בוויקיפדיה) סבור שהערך מצויין. הוא הביע הערכה זאת במספר מקומות ואם תרצה אצרף קישורים. RF - שיחה 14:11, 25 בספטמבר 2011 (IDT)
replies: text: :בוא נראה למה אתה מסכים ואחר כך נראה מה לעשות עם המחלוקת. האם יש חלק כלשהו מהחלקים שהצעתי לקצץ שאתה מסכים שהם מיותרים? גילגמש • שיחה 14:16, 25 בספטמבר 2011 (IDT)
replies: text: ::ראה בתשובה לעיל. רק לשם הבהרה: אני מסכים לכך שהמידע על עבודתו איננו שלם (וכפי שציינתי יקח זמן רב עד שאסיים זאת). אינני מסכים לקיצוץ הדברים שכתבתי בפרק: "הנצחתו לאחר מותו" או בפרק "קשרי ידידות ועבודה" וכו'. RF - שיחה 14:26, 25 בספטמבר 2011 (IDT)
replies: text: :::ראיתי. התייחסת רק לכנסים. גילגמש • שיחה 14:31, 25 בספטמבר 2011 (IDT)
replies: text: :::: אני לוקח על עצמי את חוסר הבהירות בדבריי לעיל (ראה: "..רשימת הפריטים שנערכו לזכרו נועדה להראות את ההכרה במפעלו האדיר של שלום. מעבר לעובדה שהרשימה נועדה לתת פרטים אינפורמטיבים על האיש והמפעל לזכרו, יש ברשימה המצטברת להראות על ייחודו של האיש. למיטב זכרוני קיימים מספר אנשים בודדים בעולם (במאה ה-20) שהמפעל לזכרם הוא דומה למפעל לזכרו של שלום. אבקש להותיר פרקים אלה כפי שהם ולא לערכם או לקצצם."). אם לא הייתי ברור, אז התכוונתי לכך שאני מתנגד לקיצוץ בכל הפרקים שהזכרת. אני חייב לצאת עתה ואהיה זמין מחר. RF - שיחה 14:38, 25 בספטמבר 2011 (IDT)
replies: text: :::::או קיי. אציין שאני לא מתנגד לאזכור ערבים וכנסים לזכרו וכו', אך מתנגד לפירוט הכנסים האלה והערבים האלה. די בשורה בודדת "לזכרו נערכו כנסים וערבים בהשתתפות בינלאומית" (או ניסוח תמציתי אחר) בלי כתיבת פרק שלם שיפרט היכן נערכו הכנסים או מה היה בהם. מדובר בפרט שולי ולא חשוב. אשמח להתייחסותך לסוגיה זו מחר. גילגמש • שיחה 14:41, 25 בספטמבר 2011 (IDT)
replies: text: ::::::הערה טכנית: כשמישהו קורא משפט שכתוב בו רק "לזכרו נערכו כנסים וערבים בהשתתפות בינלאומית" הוא מיד שואל "איפה ומתי?" ובלי מידע זה טוב שהמשפט לא היה נכתב. אני ממליץ לציין בהערת שוליים בסוף משפט כזה בצורה מקוצרת את הכנסים. למשל: המרכז לחקר קבלה ע"ש שלום קיים כנסים אקדמיים תל-יומיים בישראל ובגרמניה שמונה כנסים בשנים 1984-1997, האקדמיה הלאומית הישראלית למדעים קיימה ערבי עיון לזכרו, החמישי והאחרון שבהם ב-2007 וכו'. את המילים "בהשתתפות בינלאומית" הייתי מוחק משנאת הלוקאליות. ‏DGtal‏ 17:07, 25 בספטמבר 2011 (IDT)
replies: text: :::::::תודה לכולם על ההצעות וההערות. כפי שציינתי לעיל אני מעדיף להותיר את המצב כפי שהוא. ועוד שני דברים לסיום:

text: :::::::האחד, הפרק: הנצחתו לאחר מותו נראה אולי גדול ביחס לערך כולו, בעיקר בגלל יצירת הערכים המורחבים לחלק גדול מן הפרקים;

text: :::::::הדבר השני הוא שאין למעשה כל הבדל בין פירוט של פעולות שנעשו לכבודה או לזכרה של כל אישיות אחרת עליה נכתב ערך בוויקיפדיה לבין פירוט הפעולות שנעשו לכבודו ולזכרו של שלום. השוני היחידי, שבגינו נראה כי לגבי שלום יש פירוט רב, הוא העובדה שלכבוד שלום ולזכרו נעשו הרבה יותר פעולות מאחרים. RF - שיחה 00:54, 26 בספטמבר 2011 (IDT)
replies: text: ::::::::לדעתי הכנסים חשובים לאזכור - כי הם הרבה מעבר לכינוס יבש של מלומדים. יש להם ערך חברתי ואף טקסי של המסתופפים בצלו. שלום כבר זמן הפך לסוג של מנהיג רוחני והוגה בפני עצמו, והוחרג מגבולות החוקר ואיש האקדמיה (מתי בדיוק זה קרה - אשמח לשמוע את דעתו של RF). על כן, נושא הכנסים חשוב להזכר בפרוט - גם אם הניסוח תמיד עשוי להשתבח - בשל שיעור הקומה של האיש בעיני בני הדור. בברכה, יעל י 01:03, 26 בספטמבר 2011 (IDT)
thread_title:  עריכת הערך  

message: ערך יפה שמסביר היטב על האיש ופועלו. אורח פורח - שיחה 14:05, 3 בפברואר 2012 (IST)
replies: text: ערך ערוך מן היסוד, רק מציע להכחיל את הערכים האדומים על תלמידיו. כיכר השבת • שיחה • שָׁמוֹר וְזָכוֹר  15:03, 3 בפברואר 2012 (IST)
זה לא מונע מהערך להיות ערך מומלץ (המשתמש:RF עובד על הערכים אלה למיטב ידיעתי). אורח פורח - שיחה 20:21, 4 בפברואר 2012 (IST)
*  האדומים הם בגלל החריצות של RF, לא מונע מהיותו ערך מעולה. בברכה, יעל י 20:29, 4 בפברואר 2012 (IST)
*  אם ככה... כיכר השבת • שיחה • שָׁמוֹר וְזָכוֹר  20:57, 4 בפברואר 2012 (IST)

text: רשימת ההמתנה מיועדת לדיון ולא להצבעה ולכן עדיף שלא להשתמש בתבניות אלו.

text: בכל אופן בנוגע לערך לטעמי הוא רחוק מאוד ממומלץ ואפילו להפך - זה ערך לא מוצלח שכן אין בו הבחנה בין עיקר ותפל, הוא לא מתומצת כראוי ועמוס לעייפה במידע מיותר: בפרק שמו ושם משפחתו, אנקדוטות שונות (למשל הסיפור על הבחינה בעל פה), רשימת הרצאות אורח או ציטוט של הספדים עליו, ערבים לזכרו ועוד. זה נוגע לא רק לתוכן של הערך אלא גם להרעות השוליים בו שכוללות מידע מוגזם (ו"ראו גם צילום של אחיו בעמ'...") או מפורטות מדי ("ראו עמ' 16 הערת שוליים 1"), ומרובות מדי. גם הסתרתם של פרקים שלמים בערך מעידה על הבעיתיות שבמידע המוגזם: אם יש מידע שחשוב דיו כדי להופיע בערך ראוי להציגו באופן מלא. ויקיפדיה היא אנציקלופדיה, לא ספר ולא אוסף מקורות, ולכן חשוב לשמור על תמציתיות ולפעמים כשנדרשים להביא פירוט שלא ראוי שיופיע בערך אנציקלופדי ראוי להפנות למקור מידע חיצוני ולא לשלב את המידע בערך. כמו כן יש להסיר את הפרק הריק "ערכים מורחבים של ספריו". ערן - שיחה 21:32, 4 בפברואר 2012 (IST)
replies: text: :תודה לאורח פורח על הגשת הערך למועמדות למומלץ. תודה לכולם על התמיכה. תודה גם לערן על קריאת הערך והביקורת, אם כי אני לא מקבל אותה, מסיבות אילו (ואני מתנצל מראש על אורך תשובתי):

text: :יש להבין כי הערך הוא על האיש וחייו (על ספריו, על ספרייתו, על תורתו, על המחלוקות בקשר לתורתו, על ביתו, ועל פרס על שמו - כתבתי / כתבתי מחדש ערכים נפרדים, חלק מהם עדיין בתהליך כתיבה), אלא שאי אפשר לכתוב ערך על האיש מבלי להזכיר את שאר הנושאים. מצד שני הזכרת שאר הנושאים יוצרת חוסר סימטריה ביו חייו לשאר הנושאים ומכאן הסתרת הפרק "הנצחתו לאחר מותו" (אגב על אילו "פרקים שלמים" נוספים שמוסתרים אתה מדבר?). מכל מקום, אם אני צריך לבחור בין העברת המידע שברשותי לקוראים לבין אי בחירת הערך כערך מומלץ מאחר שהוא "עמוס בפרטים", אני בוחר בהשארת המידע (הרי לשם כך אני כותב בוויקיפדיה) ויעידו על כך האי מיילים שקיבלתי מאנשים שקראו את הערך והודו לי עליו.

text: :צריך גם לזכור שמדובר באחד מגדולי החוקרים במאה העשרים, וברור שיהיה מידע רב בקשר אליו. פרטים אלה אינם פרטים טפלים. למשל, הספר "מברלין לירושלים", אוטוביוגרפיה של שלום, ושעליו מבוסס חלק גדול מהערך, נבחר כאחד ממאה הספרים החשובים ביותר ביהדות (על ידי הרב ד"ר לורנס הופמן, Lawrence A. Hoffman, בספרו One Hundred Great Jewish Books: Three Millennia of Jewish Conversation).

text: :אגב, הסיפור על הבחינה בעל-פה היה שם כאשר ניגשתי לכתוב את הערך מחדש. ראה גרסה מיום 10 במרץ 2010.

text: :ויקיפדיה איננה אנציקלופדיה. שום אנציקלופדיה לא תכיל את המידע הרב והלא-אנציקלופדי הקיים בה. האם קראת פעם באנציקלופדיה קלאסית ערכים על שירים של זמרים, בתים של אנשים מפורסמים, נוסחאות מתמטיות, מתמודדים בתוכניות ריאליטי, סלבריטיז לרגע וכו'? ברור שלא, וכאן הייחוד של ויקיפדיה וההצלחה הגדולה שלה. מכל מקום אינני סבור שהערך הוא אוסף מקורות, אלא הוא מורכב מפרקים - פרקים, בחייו של שלום.

text: :אינני חושב שהפניית הקורא למקור היא דבר שלילי. שימוש בהערות שוליים הוא דבר חשוב. קורא הבא לקרוא על גרשם שלום ומחפש מידע נוסף, ימצא אותו בהערות אילו. RF - שיחה 01:50, 6 בפברואר 2012 (IST)
replies: text: ::רק הערה קטנה: ויקיפדיה היא ועוד איך אנציקלופדיה. זה אפילו כתוב בלוגו שלה, וזו מוסכמת יסוד של האתר הזה. את הנקודה הזאת אי אפשר לשנות. קוריצה • לול התרנגולות • אהמ • המורשת העולמית. פשוט עולמית! 07:24, 6 בפברואר 2012 (IST)

text: ::אם ויקיפדיה אינה אנציקלופדיה, הרי שאפשר לסגור את האתר וללכת הביתה. אל תהפוך את המפעל הזה לעוד מסד נתונים כמו imdb שאין בו הבחנה בין עיקר לתפל • עודד (Damzow) • שיחה • לימין שור! • 07:58, 6 בפברואר 2012 (IST)
replies: text: :::ברור שהיא גם אנציקלופדיה, ואני מקווה מאוד-מאוד שהיא לא רק מסד נתונים. אבל תסכימו איתי שהיא משהו הרבה מעבר לכך. אין בידי הגדרה מדויקת מה זה ה"הרבה מעבר לכך". RF - שיחה 11:35, 6 בפברואר 2012 (IST)
*  ערך יוצא מן הכלל, כמו כל מה שרפי כותב.

text: :ויקיפדיה צריכה להיות אנציקלופדית מבחינת ההבחנה בין עיקר לטפל, אבל מבחינה כמות המידע האינטרנט אינו מגביל אותנו. כמה אנשים ברמתו של גרשום שלום יש ? אדם בשיעור קומתו זקוק לרוחב יריעה כזה שיביא לידי ביטוי את הצדדים השונים באישיותו, חייו, מחקריו, הגותו ומורשתו.
replies: text: ::: אחד מהקולגות של גרשום שולם (איני זוכר מי) אמר עליו בהתייחס אליו לעומת לאנשי אקדמיה והוגים אחרים: "רבים מאיתנו העמידו תלמידים, כמה מאיתנו יצרו שיטה, אבל רק אחד מאיתנו יצר מדע חדש (הכוונה למדע הקבלה) - גרשום שלום." צחי לרנר - שיחה 08:42, 7 בפברואר 2012 (IST)
replies: text: ::::כמובן שדברי צחי נכונים; בכדי להבחין "בין עיקר לתפל" צריך לדעת דבר וחצי על שולם - ובכדי לדעת דבר וחצי על שולם יש ללמוד שנים רבות, ודי לחכימא ברמיזא. טון סמכותני על עיקר וטפל כפי שנכתב למעלה - אינו מתאים היכן שזקוקים להתמחות רבה בתוכן, מה שגלום בעתיד של הוויקיפדיה. תודה רבה, יעל י 16:55, 7 בפברואר 2012 (IST)
replies: text: :::::לטעמי, על מנת לשפר את הערך יש להוסיף פסקה של "הנצחתו" עם הפניה לערך מורחב ובנוסף ליצור ערך בשם "הנצחת גרשם שלום". ולהבהרה, איני חוזר בי שהערך ראוי להיות ערך מומלץ, גם במצבו הנוכחי. אורח פורח - שיחה 13:12, 8 בפברואר 2012 (IST)
replies: text: :::::: תודה אורח פורח. שיניתי בהתאם להמלצתך. בדיוק בגלל זה יש "רשימת המתנה". RF - שיחה 15:03, 8 בפברואר 2012 (IST)
replies: text: :::::::ועל אותו עיקרון: יצירת תבנית  עם כל הערכים הקשורים אליו (משהו כמו התבנית הזו:
replies: text: :::::::אורח פורח - שיחה - בהגיגי כבר ביקרתם? - שיחה 15:31, 8 בפברואר 2012 (IST)
replies: text: ::::::::נראה טוב, אבל לדעתי אולי קצת מוקדם מדיי, כי אין הרבה ערכים - יחסית - שיכללו בה. RF - שיחה 11:21, 9 בפברואר 2012 (IST)
replies: text: ::::::::: הלואי וירבו ערכים כמו זה הנדון כאן. אילי, --אילילה - שיחה 11:35, 9 בפברואר 2012 (IST)

text: צבר ערכים מרשימים ומושקעים, והערך ללא ספק צריך להיות מומלץ. עם-זאת כדאי להתחשב בכמה מן ההערות למעלה. הפרק "ערכים מורחבים של ספריו" שכרגע מכיל רק הפנייה אחת לערך מורחב לא נהוג בויקי ולדעתי יש לבטלו. הפרק "ספרים שכתב" צריך להכיל כמה מילים לגבי כל ספר, ושם ניתן גם להכניס הפניות לערכים מורחבים של הספרים. באופן כללי, מורגשת בערך נימה מסויימת של הערצת גיבורים לנושאו. אישית אין לי בעייה עם זה אבל זה לא יאה לערך באנציקלופדיה שצריך להיות יותר אובייקטיבי ונייטרלי. כדאי לעבור על הערך ולמתן מעט ביטויים לא ניטרליים (למשל "ידוע היה במחקריו המופתיים" בראש פרק "ביקורת ומחלוקת"). הפרק "עבודתו ונושאים מרכזים במחקריו" צריך לכלול יותר תוכן, ולהדגיש עניינית תרומות, השגים וטענות מחקר ספציפיות, לא רק למנות נושאים שעסק בהם וחיבורים שכתב. בפרק "דברי הערכה, תארי כבוד, פרסים ומינויים" ניתן לטעמי להשמיט את מרבית דברי ההערכה. באופן טבעי ספרים המוקדשים ליצירתו של חוקר או נאומים בטקסים לזכרו נוטים להלל אותו, ולא כדאי להשתמש בהם להערכה אנציקלופדית של חשיבותו. לשם כך עדיף למצוא הערכות אובייקטיביות יותר, למשל בספרי לימוד כלליים אשר משווים את תרומתו עם זו של חוקרים אחרים. H. sapiens - שיחה 13:21, 9 בפברואר 2012 (IST)
replies: text: :תודה רבה על הביקורת. מקבל את כולה. רק דבר אחד שאני לא כל כך בטוח אם שמת לב, צריך לזכור שמדובר בערך על האיש עצמו, וערכים על עבודתו ומחלוקות בקשר אליו יצרתי בערכים נפרדים. בכל אופן, אשמח לעזרה בשיפור הערך בהתאם להערותיך (אוכל לסייע בקשר לתוכן ספריו). RF - שיחה 13:59, 9 בפברואר 2012 (IST)
replies: text: ::שוב תודה לH. sapiens על הביקורת החשובה. בעקבותה עברתי על הערך שוב, ערכתי קצת וניסיתי להוריד חלק מהביטויים הפחות אובייקטיביים, עם זאת אשמח לזוג עיניים נוספות שיעברו על הערך. אשר להרחבת המידע על הספרים, התלבטתי בעניין ודעתי היא כי מאחר ומדובר בערך על האיש בלבד ולא על מחקריו, אין מקום להרחיב מידע על הספרים עצמם, או להוסיף טענות מחקריות וכו' (בנוסף לכך, אני חושש ששוב תיווצר אי סימטריה בערך). מעבר לערכים שכבר קיימים (משנתו, מחלוקות, ביבליוגרפיה וכו', שם נמצא חלק מהמידע הנ"ל), התכנון שלי בעתיד הקרוב הוא לכתוב ערך נוסף על מחקריו וספריו החשובים ביותר של שלום, וכל פרק בערך יעסוק באחד הספרים ו/או ידבר עליו בקצרה ויפנה לערך מורחב. RF - שיחה 04:11, 11 בפברואר 2012 (IST)

text: :: ערך מעולה, עבודה מעולה. מינוזיג - שיחה 16:24, 11 בפברואר 2012 (IST)
thread_title:  הערות מרשימת ההמתנה 

message: סליחה על קטיעת ההסבר באמצע, בטעות לחצתי על "שמירה", לפני סיום ההסבר. התכוונתי לכתוב: השם "רוזנצויג" אכן נכתב בדרך כלל בשתי "י", אולם במאמר המוזכר ב"פרק: לקריאה נוספת" נכתב ב"י" אחת. ראו גם ברמב"י. RF - שיחה 11:43, 13 בפברואר 2012 (IST)
replies: text: רמב"י בעניין זה אינו מהווה אסמכתא משום שבספרייה הלאומית כתבו תמיד בכתיב חסר. הכלל השתנה בחודשים האחרונים וכותבים כמו שכתוב בספר). לכן ברמב"י זה ב "י" אחת. חיים לוי - שיחה 11:58, 13 בפברואר 2012 (IST)
replies: text: :תודה חיים. סמכתי בעניין זה על רמב"י. אני לא מצליח למצוא כעת את צילום המאמר בספרייתי. האם תוכל לבדוק ב"מולד" (כרך א', תשכ"ח-1968), ולתקן בהתאם (בינתיים ביטלתי את מה שכתבתי בערך)? RF - שיחה 12:11, 13 בפברואר 2012 (IST)
replies: text: ::תודה לך חיים על הבדיקה והתיקון. RF - שיחה 14:09, 13 בפברואר 2012 (IST)
replies: text: ::: על לא דבר חיים לוי - שיחה 20:15, 13 בפברואר 2012 (IST)
thread_title:  "רוזנצויג" או "רוזנצווייג" (ראו בפרק: לקריאה נוספת) 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://bar-ilan.haaretz.co.il/?p=396&s=859
** In גרשם שלום on 2013-05-03 20:51:40, 400 Bad Request
** In Major trends in Jewish mysticism on 2013-05-04 22:24:26, 400 Bad Request
** In גרשם שלום on 2013-05-05 01:40:23, 400 Bad Request
** In Major trends in Jewish mysticism on 2013-05-13 17:59:28, 400 Bad Request
** In Major trends in Jewish mysticism on 2013-05-14 07:26:49, 400 Bad Request
** In גרשם שלום on 2013-05-14 13:20:14, 400 Bad Request
--Matanyabot - שיחה 16:20, 14 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://jic.tau.ac.il/moreshet/reshuma.asp?key=1000406
** In גרשם שלום on 2014-01-17 04:29:24, 404 Not Found
** In הנצחתו של גרשם שלום on 2014-01-17 07:03:25, 404 Not Found
** In יהודה ליבס on 2014-01-17 10:15:57, 404 Not Found
** In משנתו של גרשם שלום on 2014-01-17 15:20:12, 404 Not Found
** In ספריית גרשם שלום on 2014-01-17 17:29:10, 404 Not Found
** In גרשם שלום on 2014-02-07 05:39:25, 404 Not Found
** In הנצחתו של גרשם שלום on 2014-02-07 08:33:13, 404 Not Found
** In יהודה ליבס on 2014-02-07 12:23:21, 404 Not Found
** In משנתו של גרשם שלום on 2014-02-07 18:13:16, 404 Not Found
** In ספריית גרשם שלום on 2014-02-07 20:37:08, 404 Not Found
** In גרשם שלום on 2014-02-16 05:02:29, 404 Not Found
--Matanyabot - שיחה 07:02, 16 בפברואר 2014 (IST)
thread_title:  קישור שבור 2 

message: יתכן שיש שזה לא מעניין אותם אך חשוב לי לדעת על דמותו, האם למד מיסטיקה וקיים גם את החלק ההלכתי של היהדות או דגל בשיטה שהתורה היהודית לא מחייבת?
replies: text: נסה לשאול בויקיפדיה:הכה את המומחה. Amitayzl - שיחה 21:42, 23 בינואר 2017 (IST)
thread_title:  האם גרשום שלום היה אורטודוקס? 

message: במבוא נאמר ששלום עשה את הדוקטורט שלו באוניברסיטת ברלין
בפסקה 1.3 כתוב שהוא עשה את הדוקטורט באוניברסיטת מינכן
לתשומת הלב
replies: text: תודה תיקנתי לפי ויקיפדיה הגרמנית. שם יש מראה מקום לתכתובת בינו לבין אימו.חיים לוי - שיחה 21:28, 19 בדצמבר 2017 (IST)
thread_title:  סתירה בין 1.3 למבוא 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.iba.org.il/bet/?entity=683809&type=303 נמצא כקישור שבור. מומלץ להוסיף https://web.archive.org/web/20160304031301/http://www.iba.org.il/bet/?entity=683809&type=303 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:56, 10 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://josephdan.com/hebrew/articles.asp?cat=5 נמצא כקישור שבור. מומלץ להוסיף https://web.archive.org/web/20120118075618/http://josephdan.com/hebrew/articles.asp?cat=5 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:17, 1 באפריל 2023 (IDT)
thread_title:  נמצאו קישורים חיצוניים שצריכים תיקון (אפריל 2023) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.academia.edu/25914586/On_the_Absence_of_a_Book_from_a_Library_Gershom_Scholem_and_the_Shulhan_Arukh._Zutot_Perspectives_on_Jewish_Culture_6_2009_71-73 נמצא כקישור שבור. מומלץ להוסיף https://web.archive.org/web/20190420110246/https://www.academia.edu/25914586/On_the_Absence_of_a_Book_from_a_Library_Gershom_Scholem_and_the_Shulhan_Arukh._Zutot_Perspectives_on_Jewish_Culture_6_2009_71-73 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:21, 20 בינואר 2024 (IST)
thread_title:  נמצאו קישורים חיצוניים שצריכים תיקון (ינואר 2024)